**POSTUPAK NABAVE TEMELJEM PRAVILA O PROVEDBI POSTUPAKA NABAVA ZA NEOBVEZNIKE ZAKONA O JAVNOJ NABAVI, VERZIJE 5.0. I 5.1.**

**NAZIV PROJEKTA: [navesti naziv projekta u sklopu kojeg se provodi postupak nabave]**

**NAZIV NABAVE: [navesti naziv nabave sukladno Planu nabave]**

**DATUM OBJAVE: [navesti datum objave Poziva]**

**POZIV NA DOSTAVU PONUDA**

**OBVEZNI DIJELOVI POZIVA NA DOSTAVU PONUDA:**

1. **OPĆI PODACI**
   1. Naziv naručitelja: [navesti puni naziv NOJN-a[[1]](#footnote-1)]
   2. Adresa: [navesti adresu NOJN-a]
   3. Broj telefona: [navesti broj telefona NOJN-a]
   4. Kontakt osoba: [navesti kontakt osobu NOJN-a za postupak nabave]

**2. OPIS PREDMETA NABAVE/TEHNIČKE SPECIFIKACIJE**

[Navesti opis predmeta nabave/tehničke specifikacije pri čemu je predmet nabave potrebno opisati tehničkim karakteristikama i/ili pomoću funkcionalnih zahtjeva. Ako se navode robne marke, tada svako upućivanje na robnu marku mora biti popraćena izrazom »ili jednakovrijedno« (osim u slučaju nadogradnje ili tehničke interoperabilnosti na postojeći sustav kada je to jedini proizvod koji je tehnički prihvatljiv). Tehničke specifikacije ne smiju sadržavati tehničke i funkcionalne zahtjeve koji su definirani na način da ih samo određena robna marka može ispuniti. NOJN je obvezan predmet nabave opisati na jasan i nediskriminirajući način te omogućavajući natjecanje među ponuditeljima i usporedivost ponuda u odnosu na zahtjeve koje je postavio. Predmet nabave se mora propisati na način da predstavlja tehničku, tehnološku, oblikovnu, funkcionalnu ili drugu cjelinu. Predmet nabave može biti podijeljen na grupe predmeta nabave na temelju objektivnih kriterija, npr. prema vrsti, svojstvima, namjeni, mjestu ili vremenu ispunjenja, u kojem slučaju određuje predmet i veličinu pojedine grupe.]

**3. TROŠKOVNIK (ako je primjenjivo)**

[NOJN može priložiti Troškovnik u sklopu kojega ponuditelji navode cijenu te u tom slučaju za ovu točku navodi: Troškovnik se nalazi u prilogu Poziva za dostavu ponuda. U slučaju pripreme Troškovnika, sugestija je pripremiti Troškovnik koji sadržava minimalno: tekstualni opis stavke; jedinicu mjere po kojoj se stavka obračunava, a koja može biti izražena u komadima, jedinici mase, drugim mjernim jedinicama ili paušalu; količinu stavke (točna količina stavke, okvirna količina stavke, predviđena količina stavke ili procijenjeni udio stavke), mjesto za upis cijene stavke bez poreza na dodanu vrijednost (po jedinici mjere); mjesto za upis zbirne cijene više stavki bez poreza na dodanu vrijednost (zbroj cijena za ukupnu količinu – umnožak cijene i jedinice mjere); mjesto za upis za ukupnu cijenu stavke bez poreza na dodanu vrijednost; cijena ponude bez poreza na dodanu vrijednost (zbroj svih ukupnih cijena stavki), mjesto za upis iznosa poreza na dodanu vrijednost (za zbroj ukupnih cijena stavki); mjesto za upis cijene s porezom na dodanu vrijednost (za zbroj ukupnih cijena stavki).]

**4. KRITERIJ ZA ODABIR PONUDE**

*Uputa: Naručitelji moraju izabrati između kriterija najniže cijene ili ekonomski najpovoljnije ponude. Opcije su ponuđene pod točkama 4.1. i 4.2.*

4.1. Kriterij za odabir ponude je najniža cijena.

Ponuda koja zadovoljava sve uvjete iz Poziva za dostavu ponuda i ima najnižu cijenu smatra se najpovoljnijom ponudom. Ako su dvije ili više valjanih ponuda jednako rangirane prema kriteriju za odabir ponude koji je najniža cijena, Naručitelj će kao najpovoljniju ponudu odabrati ponudu koja je zaprimljena ranije.

*ili*

4.2. Ekonomski najpovoljnija ponuda

Ponuda koja zadovoljava sve uvjete iz Poziva za dostavu ponuda i ima najveći broj bodova smatra se najpovoljnijom ponudom. Ako su dvije ili više valjanih ponuda jednako rangirane prema kriteriju za odabir ponude koji je ekonomski najpovoljnija ponuda, Naručitelj će kao najpovoljniju ponudu odabrati ponudu koja ima nižu cijenu.

[Ekonomski najpovoljnija ponuda je ona ponuda koja ima najbolju vrijednost za novac, na temelju omjera kvalitete i cijene, tehničkih prednosti, funkcionalnih značajki, ekoloških karakteristika, operativnih troškova, datuma isporuke i slično. U pozivu na dostavu ponude je potrebno odrediti relativni značaj koji se dodjeljuje svakom pojedinom kriteriju koji je odabran u svrhu određivanja najpovoljnije ponude.

Primjeri[[2]](#footnote-2):

**Primjer za usluge:**

Kriterij kojim će Naručitelj izvršiti odabir ponude je ekonomski najpovoljnija ponuda na temelju cijene i profesionalnog iskustva predloženih stručnjaka. Ponuda koja zadovoljava sve uvjete iz Poziva na dostavu ponuda i ima najveći broj bodova smatra se najpovoljnijom ponudom.

Naručitelj određuje relativni značaj koji se dodjeljuje svakom pojedinom kriteriju koji je odabran u svrhu određivanja najpovoljnije ponude kako slijedi:

**1. Cijena (financijski kriterij) – 90 bodova**

Maksimalan broj bodova koji gospodarski subjekt može ostvariti prema ovom kriteriju je 90 bodova. Ponuda koja zadovoljava sve uvjete iz Poziva na dostavu ponuda te ima najnižu cijenu, dobit će maksimalan broj bodova. Bodovna vrijednost ostalih valjanih ponuda izračunava se prema sljedećoj formuli:

*C = NC/CP \* 90*

*pri čemu je:*

*C= broj bodova ponude koja se ocjenjuje(zaokružen na dvije decimale)*

*NC = iznos ponude koja ima najnižu cijenu*

*CP = iznos ponude koja se ocjenjuje*

- Profesionalno iskustvo stručnjaka (kvalitativni kriterij) – 10 bodova

Maksimalni broj bodova koji gospodarski subjekt može ostvariti prema ovom kriteriju je 10 bodova. Broj bodova za kvalitativni kriterij (K) određuje se prema sljedećim vrijednostima:

|  |  |  |  |
| --- | --- | --- | --- |
| Opis kvalitativnog kriterija | Iskustvo u izvršavanju kvalitativnog kriterija | Broj bodova | Maksimalni broj bodova |
| [Navesti opis iskustva predloženog stručnjaka u obavljanju posla koji je predmet nabave. Primjerice; u slučaju potrebe za stručnjakom za reviziju navesti:  „Iskustvo u obavljanju poslova revizije“] | Manje od 1 godine | 0 | 6 bodova |
| 1 godina – 2 godine | 2 |
| 2 godine – 3 godine | 4 |
| 3 godine – 4 godine | 6 |
| [Navesti opis iskustva predloženog stručnjaka u obavljanju posla koji je predmet nabave. Primjerice; u slučaju potrebe za stručnjakom za reviziju navesti:  „Broj izvršenih usluga revizije“] | 1 – 3 izvršenih usluga | 1 | 4 boda |
| 3 – 6 izvršenih usluga | 3 |
| **UKUPNO** | | | **10 bodova** |

Način izračuna bodova ponude:

Ukupan broj bodova ponude (P) sastoji se od zbroja bodova za financijski kriterij (C) i kvalitativni kriterij (K) kriterij:

E = C + K

Ekonomski najpovoljnija ponuda je ponuda s najvećim brojem bodova.

**Primjer za robe:**

Kriterij kojim će Naručitelj izvršiti odabir ponude je ekonomski najpovoljnija ponuda na temelju cijene i roka isporuke predmeta nabave. Ponuda koja zadovoljava sve uvjete iz Poziva na dostavu ponuda i ima najveći broj bodova smatra se najpovoljnijom ponudom.

Naručitelj određuje relativni značaj koji se dodjeljuje svakom pojedinom kriteriju koji je odabran u svrhu određivanja najpovoljnije ponude kako slijedi:

**1. Cijena (financijski kriterij) – 90 bodova**

Maksimalan broj bodova koji gospodarski subjekt može ostvariti prema ovom kriteriju je 90 bodova. Ponuda koja zadovoljava sve uvjete iz Poziva na dostavu ponuda te ima najnižu cijenu, dobit će maksimalan broj bodova. Bodovna vrijednost ostalih valjanih ponuda izračunava se prema sljedećoj formuli:

*C = NC/CP \* 90*

*pri čemu je:*

*C = broj bodova ponude koja se ocjenjuje(zaokružen na dvije decimale)*

*NC = iznos ponude koja ima najnižu cijenu*

*CP = iznos ponude koja se ocjenjuje*

**2. Rok isporuke predmeta nabave (kvalitativni kriterij) – 10 bodova**

Maksimalni broj bodova koji gospodarski subjekt može ostvariti prema ovom kriteriju je 10 bodova. Broj bodova za kvalitativni kriterij (K) određuje se prema sljedećim vrijednostima:

|  |  |  |  |
| --- | --- | --- | --- |
| Opis kvalitativnog kriterija | Rok isporuke | Broj bodova | Maksimalni broj bodova |
| [Navesti opis predloženog kriterija. Primjerice; u slučaju nabave IT opreme za koju je NOJN procijenio da će bodovati rok isporuke, navesti: „Rok isporuke predmeta nabave od dana potpisa Ugovora“] | Više od 51 dan | 0 | 10 bodova |
| 41 dan – 50 dana | 2 |
| 31 dan – 40 dana | 4 |
| 21 dan - 30 dana | 6 |
| 10 dana – 20 dana | 8 |
| Manje od 10 dana | 10 |
| **UKUPNO** | | | **10 bodova** |

Način izračuna bodova ponude:

Ukupan broj bodova ponude (P) sastoji se od zbroja bodova za financijski kriterij (C) i kvalitativni kriterij (K) kriterij:

E = FP + K

Ekonomski najpovoljnija ponuda je ponuda s najvećim brojem bodova.

**Primjer za radove:**

Kriterij kojim će Naručitelj izvršiti odabir ponude je ekonomski najpovoljnija ponuda na temelju cijene i trajanja jamstvenog roka za otklanjanje nedostataka u jamstvenom roku. Ponuda koja zadovoljava sve uvjete iz Poziva na dostavu ponuda i ima najveći broj bodova smatra se najpovoljnijom ponudom.

Naručitelj određuje relativni značaj koji se dodjeljuje svakom pojedinom kriteriju koji je odabran u svrhu određivanja najpovoljnije ponude kako slijedi:

**1. Cijena (financijski kriterij) – 90 bodova**

Maksimalan broj bodova koji gospodarski subjekt može ostvariti prema ovom kriteriju je 90 bodova. Ponuda koja zadovoljava sve uvjete iz Poziva na dostavu ponuda te ima najnižu cijenu, dobit će maksimalan broj bodova. Bodovna vrijednost ostalih valjanih ponuda izračunava se prema sljedećoj formuli:

*C = NC/CP x 90*

*pri čemu je:*

*C =* *broj bodova ponude koja se ocjenjuje(zaokružen na dvije decimale)*

*NC = iznos ponude koja ima najnižu cijenu*

*CP = iznos ponude koja se ocjenjuje*

**2. Trajanje jamstvenog roka za otklanjanje nedostataka u jamstvenom roku (kvalitativni kriterij) – 10 bodova**

Maksimalni broj bodova koji gospodarski subjekt može ostvariti prema ovom kriteriju je 10 bodova. Broj bodova za kvalitativni kriterij (K) određuje se prema sljedećim vrijednostima, pri čemu gospodarski subjekti u ponudi određuju duljinu jamstvenog roka za otklanjanje nedostataka u jamstvenom roku. Duljina roka na koji se ponuditelj obvezuje dostaviti jamstvo za otklanjanje nedostataka u jamstvenom roku mora biti minimalno na rok od 24 mjeseca. Maksimalni rok koji se uzima u obzir je 60 mjeseci. Ako se ponudi jamstveni rok duži od 60 mjeseci, smatrat će se da je ponuđen maksimalni rok od 60 mjeseci. Ponuda s najdužim jamstvenim rokom za otklanjanje nedostataka ostvaruje najveći broj bodova (10), a ostale se ponude ocjenjuju prema sljedećoj formuli:*K = JRn/JRmax\*10*

*pri čemu je:*

*K ‐ broj bodova ponude koja se ocjenjuje(zaokružen na dvije decimale)*

*JRmax ‐ ponuđeni broj mjeseci u ponudi s najdužim jamstvenim rokom za otklanjanje nedostataka u jamstvenom roku*

*JRn – ponuđeni broj mjeseci trajanja jamstva za otklanjanje nedostataka u jamstvenom roku u ponudi koja se ocjenjuje*

Način izračuna bodova ponude:

Ukupan broj bodova ponude (P) sastoji se od zbroja bodova za financijski kriterij (C) i kvalitativni kriterij (K) kriterij:

E = C + K

Ekonomski najpovoljnija ponuda je ponuda s najvećim brojem bodova.

**5. ROK I MJESTO IZVRŠENJA PREDMETA NABAVE**

[Navesti rok izvršenja (pri tome Naručitelj može navesti maksimalni rok ili rok izvršenja u broju dana/tjedana/mjeseci ili točan datum) te mjesto (adresu) izvršenja predmeta nabave]

**6. ROK I ADRESA ZA DOSTAVU PONUDE**

[Navesti primjereni rok za dostavu ponuda, pri čemu NOJN treba uzeti u obzir složenost predmeta nabave te vrijeme potrebno gospodarskim subjektima za pripremu ponude. Rok za dostavu ponude ne može biti kraći od 8 (osam) dana. Rok počinje teći od prvog sljedećeg dana od dana slanja ili objave poziva na dostavu ponude te završava istekom zadnjeg dana tog roka. Državni blagdani, subote i nedjelje ne utječu na početak i tijek roka. Pojam „radni dan“ označava sve dane osim državnog blagdana, subote i nedjelje. Ako posljednji dan roka pada na državni blagdan, subotu ili nedjelju, rok istječe protekom prvog sljedećeg radnog dana. NOJN navodi i adresu na koju ponuditelji moraju dostaviti ponude u propisanom roku.]

***NOJN, sukladno Pravilima o provedbi postupaka nabava za neobveznike zakona o javnoj nabavi, u Pozivu na dostavu ponuda može navesti i ostale uvjete koje smatra bitnim (uvjeti ugovora, mjesto mogućnosti uvida u dodatnu dokumentaciju bitnu za sastavljanje ponude, jamstva, rok, način i uvjeti plaćanja i slično).***

1. NOJN - pravne osobe i obrtnici koji nisu obveznici Zakona o javnoj nabavi [↑](#footnote-ref-1)
2. *NAPOMENA: Primjeri kriterija ekonomski najpovoljnije ponude u obrascu Poziva na dostavu ponuda nisu obvezni kriteriji te NOJN samostalno određuje i odgovara za kriterij odabira, relativni značaj te opise kvalitativnih kriterija. U slučaju određivanja kriterija ekonomski najpovoljnije ponude, NOJN mora definirati dokumente kojima gospodarski subjekti zadovoljavaju propisane kriterije.* [↑](#footnote-ref-2)